**Suure-Jaani järvejooksu juhend**

**I Eesmärk**

Propageerida sportlikke eluviise ja jätkata Suure-Jaani järvejooksu traditsioone.

**II Aeg ja koht**

Järvejooks  toimub **03. augustil 2019. a.**

Kogunemine ja võistlusnumbrite väljastamine toimub lauluväljaku juures, Suure-Jaani järve ääres. Rada kulgeb Suure-Jaani järve kaldal ja on tähistatud. Ümber järve jooksjad võivad ise valida raja, korraldaja poolt seatud tingimus on, et järvele tuleb ring peale joosta.

Registreerimine (N 15-17 a, 18-34 a, veteranid 35+ ja M 15-17 a, 18-39 a, veteranid 40+) kell 10.30

**Start kell 11.00**

Registreerimine (lapsed 7-9 a ja 10-14 a) kell 11.00

**Start kell 11.30**

Registreerimine (tillud kuni 6a. ) kell 11.30

Vanus 0-3.a. **Start kell 12.00.** Distants on ~ 100 m.

3-6.a. **Start kell 12.20.** Distants on ~ 200 m.

**III Osavõtjad**

Järvejooksul võivad osaleda kõik jooksuhuvilised. Iga võistleja vastutab oma tervisliku seisundi eest ise.Jooksust osavõtt toimub oma vastutusel (alaealistel lapsevanema või hooldaja vastutusel).

**IV Võistlussüsteem**

Järvejooksu paremusjärjestus selgitatakse viies vanuseklassis meeste ja naiste arvestuses.

Naised 7-9 a, 10-14 a, 15-17 a, 18-34 a, veteranid 35+

Mehed 7-9 a, 10-14 a, 15-17 a, 18-39 a, veteranid 40+

Paremusjärjestus selgitatakse lõpufiniši aegade tulemusena. Ajavõtt toimub käsitsi.

**V Autasustamine**

I, II ja III koha saavutanuid iga vanuseklassi arvestuses autasustatakse auhinna ja diplomiga.

Tillude jooksus saavad kõik tublid raja läbijad diplomi ja meene.

**VI Üldist**

Kõik juhendis määratlemata küsimused ja võistluse käigus esilekerkivad probleemid lahendab peakohtunik.   
Võistluste peakohtunik on Pille-Riin Sepp tel 5380 8337, sekretär Liis Kuresoo tel 55572011.